Bang vir wintervet? Ruk jou lyf só reg! | SARIE
FOTO: Adventure Boot Camp	Verwante Artikels
Só het Kaley Cuoco-Sweeting haar vietse lyfie gekry
FOTO: Só kry Kate Hudson haar vietse lyf
Bang vir wintervet? Ruk jou lyf só reg!	deur Gaynor Siljeur
Hulle sê fikse lywe word in die winter gemaak. Hier is ’n paar lekker maniere om die wintervet te vermy. Só sê Wendy-Joy Timmes, een van die instrukteurs van Adventure Boot Camp Running Clinic. Dit is min dat iemand regtig van hardloop hou, daarom bied Adventure Boot Camp ’n nuwe hardloopkliniek aan. Die doel van die program is om vroue te help om hul eerste 5 km- of 10 km-wedloop te hardloop.
Dink jy hoelahoepels is net bedoel vir klein kinders? Mans én vroue gebruik deesdae die hoela vir ’n onkonvensionele manier van oefen. Daar word formele hoelaklasse aangebied waar jy kan leer om verskeie tegnieke en toertjies met die hoela te doen – soos om op musiek te dans terwyl jy stap! Dit is vir seker ’n manier om jou vinnig te laat vergeet dat jy eintlik besig is om te oefen.
Gaan krap in jou kas as jy dié oefening wil aanpak. Verplaas jouself terug na die 1990’s en trek jou rolskaatse aan. Hierdie vinnige kontaksport is nou, 20 jaar later, wêreldwyd weer gewild. Dis ’n lekker alternatief vir hardloop.